Document ID: /fineweb-2-swissfilter-quality_10-filterrobots/filtered/02816.jsonl.gz/72

HKUD Kolovrat je pod nazivom „Ide jesen, ide Gospe Mala, curo moja, bil’ se ti udala.“ u župnoj dvorani sv. Marije u Emmenbrücke u subotu, 22. rujna 2018. organizirao jesenski koncert. Program se sastojao od igrokaza, pjesama i plesa iz Slavonije i Posavine. Valja posebno izdvojiti zanimljiv igrokaz kojeg je priredio Rus Stojčić, a odlično ga izveli i sve nasmijali članovi HKUD-a, koji osim za ples i pjesmu, očito imaju talenta i za glumu.
Nakon zajedničke večere goste je do kasnijih sati zabavljao Tamburaški sastav Indigo. Voditelj misije je uputio prigodnu riječ i zahvalio za suradnju s Misijom.